Jeg har et par heste til salg, og på den ene har jeg 2 meget interesserede købere. Den ene kommer og kigger til weekenden, hvor den anden køber er villig til at hente den fredag og så bare købe den ud fra billederne. JEg vil godt indrømme at jeg helst så den ene af køberne som ejer   Men kan ejg godt tillade mig at sige til den køber, at der er en der er villig til at købe ubeset, så vil høre hvor interesseret hun rent faktisk er, eller vil I som køber så føle jer presset?!?   jeg er selv i syv sind.
sælge/købe en hest ubeset. Hvis jeg var dig ville jeg sige til den interesserede at du ikke vil sælge hesten ubeset, og er hun så interesseret i den, må hun komme og se den først. Synes det er mest fair over for hesten og for dig selv. Hvis hun så fx siger at hun vil komme i næste uge, så ville jeg også give hende chancen. Dvs at hvis den køber som kommer i weekenden siger ja tak, så ville jeg sige at der kommer en i næste uge, som du har lovet må se hesten. Hvis de begge er kompetente så ville jeg vælge den som du har den bedste mavefornemmelse med. Det skal dog lige siges at jeg aldrig har solgt en hest, men har været køber.
hesten kan være nok så smuk og skøn men hvis kemien ikke er der så hjælper det jo ikke noget, jeg ville ikke turde at købe ubeset og bestemt aldrig sælge ubeset!! hvorfor lader du ikke begge komme og se hesten og så mærk efter hvem du synes fungerer bedst med hesten?? Mvh Hotbandit!
Nu har jeg godt nok selv købt ubeset før, men ville aldrig sælge ubeset. Bed da da dem begge komme og kigge, med mindre det selvfølgelig er ligegyldigt for dig at møde dem. Hvis du alligevel helst vil sælge til den ene, hvorfor vælger du så ikke bare den?? Mvh Janni
Jeg ville NEVER EVER sælge min hest ubeset!! For mig har det uendelig stor betydning, at både menneske og hest ser hinanden an først, så   kan mærke, om der er god kemi imellem dem. Kun hvis jeg har ro med, at det kan blive et godt makkerskab, ville jeg sige ok til salg til mennesket.  Hvad hesten skal bruges til, er naturligvis ligeledes en meget vigtig faktor, men for mig er god kemi fundamentet, altså 1. prioritet. Såfremt kemien er god imellem menneske og hest, er der også en meget større mulighed for et blivende hjem for hesten.  Altså tænk fremad også for hestens bedste. Jeg ville ikke sige, at en anden var interesseret i at købe ubeset. Hvis hun virkelig vil have hesten, så køber hun den uanset.
dobbeltmoralen. For jeg har købt ubeset - de SKULLE gå hurtigt for sælger da hun skulle rejse udenlands på en bestemt dato. Jeg havde ingen mulighed for at nå at køre til den anden ende af landet. Efter et hav af samtaler og skriverier blev vi enige om den ubesete model. Hesten var 2 år, havde gode papirer og efter sælgers udsagn en fin model med gode gangarter og godt temperament. Jeg tænkte - holder den er det fint. Viser det at den er knap så god, er der fejl der gør at den bliver uridbar, så kan der måske avles, hvis den ellers er i orden og kan "bære det" (læs - er værd at avle på og bliver godt kåret) er det også fint med mig - så bliver den bare dikkedyr, foldbums og selskab til mine andre heste. Sælger valgt mig som køber, selvom hun havde fået flere og bedre bud på den (også af nogle som havde været at kikke på hesten) fordi hun skønnede at det hjem jeg ville tilbyde var det hjem hun ønskede for sin hest. Jeg fik den nærmest til en latterlig pris. Idag - 7 år efter er hoppen godt kåret, har lavet et super afkom, er vidunderlig at ride på og er nok det bedste køb jeg har gjort nogensinde. Så - jo jeg køber gerne ubeset. Hvis jeg føler jeg har med en reel sælger at gøre. Til gengæld ville jeg ALDRIG sælge ubeset - medmindre omstændighederne tvang mig til at gøre det - og at jeg var HELT SIKKER på at køber var helt iorden. Hvilket man jo faktisk aldrig kan vide. Så egentlig - som svar på dit indlæg....lyt til din mavefornemmelse. Hvis den der vil købe ubeset tiltaler dig og det er en du føler du kan stole på - så sælg. Ellers vent. Du er i din fulde ret til at sige at du har en anden interesseret køber. Falder køber fra på det grundlag er interessen ikke reel. KH:)Annette - og held og lykke med salget....
For mig handler det om, at hesten får det rette hjem og ikke om bare, at få solgt fordi der er interesserede. Da jeg satte min fjorddreng til salg stod jeg også til sidst med 2 interesserede købere. Det ene hold fra sjælland og de kørte turen herop og ville gerne købe ham. Det andet hold var her fra jylland og de ville også gerne købe ham. Jeg var ked af, at dem fra sjælland tog turen forgæves, men jeg valgte ud fra hvem jeg mente var den rigtige for min hest.
Lade endelig være med at sælge ubeset. Du skal SE ejer an, før du sælger.
Nu har jeg fået arrangeret, så dem hvor min mavefornemmelse er bedst, de kommer og ser hende først   Og så må jeg håbe, at de slår til   For vil godt indrømme, at jeg er lidt usikker på den anden køber 
Vi holdt sidste år Storkerederejsningsfest,og i år har vi besluttet det skal være Havetraktoragilityfest ,og så er det jeg vil høre om i har nogle gode ideer til en forhindringsbane. Vi har indtil videre slalom,bakke mellem kegler og måske en vippe hvor traktoren skal balancere på inden man må køre videre,samt køre hele banen rundt så hurtigt som muligt. Kom hid med gode forslag. Dorte.
sikke en god ide! noget med balance, a la æggeløb, måske med en øl? noget med præcision, måske "ringridning"
På Fanø har vi af og til trillebørsagility, hvor vi bruger forhindringerne fra hesteagility:  Vi har brugt forhindring nr. 2, 6, 10, 12, 21 og 24. Desuden har vi brugt elementer fra ponygames. Vi har f.eks. haft 4 kegler stående på række med bolde på nr. 1 og 3. De skal så flyttes til kegle 2 og 4. Man må kunne bruge de samme forhindringer til havetraktorer. Trillebørsagility er en supergod aktivitet, hvor vi får aktiveret fædrene, der ofte er lidt udenfor i alt den hestesnak til vores arrangementer. Selv de mindste kan være med; men det kræver et godt samarbejde mellem den, der sidder i trillebøren, og den, der kører, hvis man skal være blandt de hurtigste på banen. Vi giver 5 strafsekunder, hvis man vælter noget, og 15 strafsekunder, hvis "rytteren" falder ud af trillebøren. Til Landsfinalerne brugte vi sidste år aktiviteten i heppekorskonkurrencen. I år er den åben for alle, der vil være med. De fem bedste hold deltager i showet lørdag aften, hvor de kører om en trillebør sponsoreret af Bygma. Vh Elisabeth